**Hapet Thirrja për mobilitet stafi të UPT-së**

**në kuadër të Marrëveshjes KA1, të Programit Erasmus +**

**në University of Trento, Itali**

Në kuadër të marrëveshjes KA1 bilaterale, është hapur thirrja për aplikime për mobilitet për stafin e Universitetit Politeknik të Tiranës, në University of Trento, (Università di Trento).

**Llojet e mobilitetit përfshijnë:**

Pjesëmarrje në **International Staff Week “MaGIC international Mobility: Green, Innovative, Challenging”, nga data 3 – 11 maj 2023.**

Eveni ka për qëllim krijimin e mundësive për ndarjen e praktikave më të mira dhe trajnimin e aftësive midis stafeve të universiteteve pjesmarrëse. Programi përfshin seminare dhe sesione mbi mënyrat inovative të të mësuarit dhe realizimit të përvojave ndërkombëtare.

**Numri i pjesëmarrësve për mobilitet:** Mund të pranohet maksimumi 1 përfaqësues për institucion. Çdo përzgjedhje do të bazohet në marrëveshjet e vazhdueshme institucionale dhe profilin individual profesional.

**Dokumentat e nevojshme për aplikim:**

* CV;
* Kopje e Pasaportës;
* Aprovim nga përgjegjësi i njësisë bazë dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Dokumenti i Mobility Agreement (Staff Mobility Training) për stafin në universitetin pritës\*\*.

*\*Plani i mobilitetit për, si dhe periudha e propozuar e mobilitetit për stafin, duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore* *ku aplikani bën pjesë.*

\*\* *Mobility Agreement për Training për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.*

[ANEKS 3 - Mobility-agreement-training, staff.pdf (upt.al)](https://www.upt.al/images/stories/projekte/ANEKS%203%20-%20Mobility-agreement-training%2C%20staff.pdf)

***Afati për aplikim, pranë Drejtorisë së Komunikimit dhe Koordinimit në UPT: Deri më 23 shkurt 2023, ora 12.00.***

Për informacione shtesë në lidhje me procesin e aplikimit në UPT mund të kontaktoni në email: rkodra@upt.al